Rikunarita-ORG/Wikinium huggingface dataset:
# UTC

Lu Tiempu Univirsiali Cuurdinatu (Coordinated Universal Time) eni lu tiempu utilizzatu di tuttu lu munnu.

Apprima vinìa utilizzato lu Tiempu di Greenwich (Greenwich Mean Time o GMT).

UTC e GMT su quasi ugguali.

Eni puru ciamatu **tiempu civili** e **tiempu Zulu**.

Quarchi situ web, comu Wikipedia, usanu lu UTC picchini nun fa addivintari o parriri nissun paisi ciù impurtanti di l'autru.

Offri nu tiempu pi tuttu internet (lu stessu tiempu poni essiri utilizzatu di genti di tuttu lu munnu).

Li zoni di tiempu su spessu difiniti di quanti ori di tiempu addifirisciunu di lu tiempu UTC. Pâ esempiu, UTC -5 (a costa urientali di li Stati Uniti east coast) eni 5 uri prima di lu UTC. Si l'ura eni 07:00 UTC, l'ura lucali eni 02:00 a Nova Yokki (UTC -5) e 10:00 a Mosca (UTC +3).

When this page came up, it was **2026-07-5 *T* 02:01 in UTC**

## Liami sterna

* Li furmati di tiempu e data di lu W3C Date
* Li furmati di tiempu UTC, GPS, LORAN e TAI (Italianu)
# 5 di giugnettu

## Abbinimenti

* 1687: Isaac Newton pubbrica li sò *Principa mathematica*.
* 1944: La stazzioni di Montpellier è bummiata di l'amiricani.

## Nasciuti

* 1810: Phineas Taylor Barnum, mprinnituri e artista di circu statunitenzi (m. 1891)
* 1851: Sant'Annibali Maria Di Francia, santu missinisi (m. 1927)
* 1857: Clara Zetkin, pulìticanti tudisca (m. 1933)
* 1911: Georges Pompidou, puliticanti francisi (m. 1974)

## Morti

* 1950: Turi Giulianu, cèlibbri bannitu sicilianu è truvatu ammazzatu.
# Ciuri

Dùdici sparaggî ciuri o nciuriscenzi.
'N butànica, lu **ciuri** (scrittu macari comu **çiuri, xiuri, hiuri, sciuri**) esti nu fustu mudificatu pâ funzzioni ripruduttiva. Li sò fogghî si dìcinu antufilli.

## Anatumia

Lu ciuri eni fattu di virticìlli, ca sunnu strutturi furmati di ruppa di antufilli; nu tìpicu ciuri di n'angiusperma havi comu virticilli lu càlici, la corolla, lu ginèceo, l'andròceo, c'hannu comu elementi rispittivamenti li sèpali, li pètali, li carpelli e li stami.

## Significatu biològgicu

Lu ciuri è lu mezzu evolutivu pâ ntirnalizzazziuni dû gamitufìtu. Iddu havi accussì modu di pirpitrari lu ciclu apludiplonti nnipinnentimenti dô mezzu acquosu.

## Ciuri comu dicurazziuni

Lu ciuri è spissu la parti cchiù bedda e appariscenti di na chianta, ginirarmenti cu pètali culurati e spissu ciaurusi.

## Talìa puru

* Ciuri ciuri
* Hibiscus
* Kolkwitzia
# Pidicuddu

|  |  |
| --- | --- |
|  | Sta pàggina è **òrfana**, zzuè nun àvi lijami a tràsiri.

---

Pi favuri, agghiunci na lijami a sta pàggina e scancella st'abbisu.
Pâ lista cumpleta dî pàggini òrfani, vidi a pàggina dâ catigurìa. |

Lu pidicuddu di nu pumu.
Lu **pidicuddu** è lu jammu nicu e suttili ca susteni n'òrganu viggitali. P'asempiu poti èssiri lu stelu d'un ciuri, lu picciòlu di na fogghia o d'un fruttu. È videmma la parti di la funcia ca reggi la cappella.

| Lingua Siciliana |
| --- |
| Cosi di tutti jorna - Azzioni umani - Prufissioni - Sprissioni Tipici - Lingua Siciliana |
# Rosetta

|  |  |
| --- | --- |
|  | Chissa è na pàggina di chiarimentu di l'ambiguitati: chistu signìfica ca cunteni na lista di vuci chi altrimenti putìssiru aviri lu stissu nomu (o chi ponnu rifirìrisi â stissa cumminazzioni di caràttiri). Siddu vi addunati di nu nomu sgarratu o vi truvati ccà pi casu, putiti turnari arrè e curriggìrilu n manera ca punta drittamenti â vuci justa. Grazzî. Talìa macari le voci ca accumìnzanu cu o cuntènunu lu tìtulu. |

**Rosetta** pò vèniri a diri:

## Scienzia

Rosetta (missioni spazziali)

## Alimentazzioni

La Rosetta è nu tipu di pani, assai cumuni n tutta Italia.

## Archioluggìa

* La petra di Rosetta è nu repertu archiològgicu ca cuntribbuìu â dicifrazzioni dî giruglifici egizzioni.

## Vari

* *Rosetta* è puru lu diminutivu dû nomu *Rosa*
# Spiga

|  |  |
| --- | --- |
|  | Sta pàggina è **òrfana**, zzuè nun àvi lijami a tràsiri.

---

Pi favuri, agghiunci na lijami a sta pàggina e scancella st'abbisu.
Pâ lista cumpleta dî pàggini òrfani, vidi a pàggina dâ catigurìa. |

La **spiga** è la nciuriscenza tirminali di lu granu o d'àutri ciriali.
# Fruttu (butànica)

Fruttu (butànica)
Lu **fruttu**, 'n tèrmini butànici, è lu prudottu dâ mudificazzioni di l'ovariu 'n secuitu â ficunnazzioni. Lu significatu biològgicu dô fruttu è furniri prutizzioni, nutrimentu e mezzu di diffusioni ê semi ca cunteni.

Lu **fruttu** è lu pruduttu dî chianti dirivanti di lu ciuri, speci cunzidiratu comu alimentu, di sapuri ginirarmenti duci, comu p'asempiu lu pumu, la cirasa, la pèrsica, la racina ecc.
# Peddi

La **peddi** (o **cuti**) è n'òrganu di l'armali virtibbrati cumpostu d'un liveddu di tissutu ca pruteggi li mùsculi e l'òrgani suttastanti.

La peddi, supra criaturi riularmenti esposti a raji dû Suli, havi na picmintazzioni. La peddi umana varia assai tra li pupulazzioni. Chistu purtau a li voti macari ô razzismu.

La peddi dî Mammìfiri spissu cunteni pila, e si chisti sunnu nta na misura cunzidirèvuli vennu chiamati piddizza. Lu principali scopu dî pili è d'aumintari l'isulamentu dâ peddi. Ncapi certi armali la peddi è assai dura e spissa, e si travagghiata pò addivintari coriu.

La peddi, si danniggiata, cerca di sistimarisi furmannu na cicatrici, spissu purtannu â sculurazzioni dâ peddi. Idda è canusciuta videmma comu "l'òrganu cchiù granni dû corpu umanu", e nfatti la sò supirficî è di circa 2 metra quatri.

'N midicina, la vranca ca studia la peddi si chiama dermatoluggìa.

## Strati

La peddi è cumposta di dui strati: l'epidèrmidi e lu derma.

### L'epidèrmidi

L'epidèrmidi è la zona cchiù sterna dâ peddi. È cumpostu di cèlluli nnuruti a càusa dâ *chiratina*. Â sò basi ci sunnu nummarusi strati di cèlluli ca si riprudùcinu cuntinuamenti, pi rinchiazzari chiddi ca mòrinu e càdinu (causannu, p'asempiu, la fòrfura).

### Lu derma

Lu derma è lu stratu nternu dâ peddi. 'N iddu sunnu prisenti li cèlluli suduriparî, li bulbi pilìfiri e li tirminazzioni nirvusi. mentri â sò basi c'è lu pannìculu adipusu, furmatu di grassu.

## Tipi di peddi

Ci sunnu tipi di peddi spissi e àutri, suttili. La peddi spissa s'attrova supra li chianti dî pedi e supra li parmi dî manu. Havi nu stratu di còrnia cchiù granni, ca cunteni un maiuri cuntinutu di chiratina. Supra stu tipu di peddi nun crìscinu li pili: lu sò scopu è nfatti chiddu di migghiurari la prisa. La peddi suttili, mmeci, è prisenti supra tuttu lu restu dû corpu, havi nu stratu di còrnia minuri, è cchiù elàstica. Noltri stu tipu di peddi pirmetti la criscita di pili.

## Funzioni

Li funzioni dâ peddi sunnu li siquenti:

1. Prutizzioni: Custituisci na barrera anatòmica tra l'ammienti nternu e sternu ô corpu.
2. Senzu: Garantisci lu senzu dû tattu.
3. Dipòsitu: Funziona comu dipòsitu pî lipidi e l'acqua.
4. Assurbimentu: Nichi quantitati d'ossìgginu, azzotu e anidridi carvònica ponnu diffunnìrisi, attravirsari l'epidirmidi.
5. Sicrizzioni: Cuntribbuisci a riulari la timpiratura midianti la sicrizzioni dû suduri.
6. Riulazzioni dû caluri: La peddi cunteni ghiànnuli sibbàcii e mùsculi lisci erittura dî pili.

## Iggieni

La peddi havi a èssiri puluta riularmenti, autrimenti putissi nciammàrisi o spaccàrisi. Noltri, la peddi nun puluta favurisci lu sviluppu d'elementi patòggini. Si lu lordu nun veni lavatu via abbastanza spissu, oltri a emanari un tintu uduri, la peddi pò ndibbulìrisi.

## Mmicchiamentu e malatii

La peddi mmecchia, addiventa sempri cchiù suttili e dèbbuli. La peddi pò ammalàrisi, p'asempiu di tumuri o di malatii micòtichi.

|  |
| --- |
| **Midicina** |
|  | Tutti l'artìculi di Midicina | Tutti li Malatìi | Spicialità Mèdichi  |
# Europa cintrali

Li paisi d'Europa cintrali
L'**Europa cintrali** è n'ària geogràfica, difinuta vagamenti, chi s'attrova tra Europa urientali e Europa uccidintali. Stu tèrmini si usa cchiù spissu oi câ caduta dû cumunismu nta Europa uccidintali.

Si dici pi scherzu ca *Europa cintrali* è la parti dû cuntinenti chi veni cunzidirata comu urientali d'europei dû punenti e comu uccidintali d'europei dû livanti.

Parrannu cchiù pricisamenti putemu diri ca l'Europa cintrali cumprenni sti paisi:

* Svìzzira
* Girmania
* Liechtenstein
* Austria
* Slovenia
* Pulonia
* Ripùbblica Ceca
* Slovacchia
* Unghirìa

Ss'àutri paisi ritèninu na caràttiri cintrali pi raciuni stòrichi:

* Bielorussia (banna uccidintali)
* Croazzia
* Lituania
* Rumanìa
* Serbia (Vojvodina)
* Ucraina (Galicia, Volhynia, Podolia)

Lu tèrmini tudiscu *Mitteleuropa* (â littra, *Europa media*) rifirisci ê tirritorî chi na vota fìciru parti dû Sacru Rumanu Mperu.